**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**143/2025. (V.22.) Kt. számú**

**határozata**

**Tiszavasvári, Eszterházy utca forgalomszabályozása**

Tiszavasvári Város Önkormányzata Képviselő-testülete a közúti közlekedésről szóló 1988. évi I. törvény 46. § (1) bekezdés a) pontja alapján, mint a helyi közutak kezelője az előterjesztést megtárgyalta, és az alábbi határozatot hozza:

* 1. Támogatja a Tiszavasvári, Eszterházy utcán a parkolás megszüntetését, és jóváhagyja az ehhez szükséges a „Megállni tilos” táblák kihelyezését.
  2. Elrendeli az 1. pontban foglaltak végrehajtása érdekében az alábbi forgalomszabályozó eszközök kihelyezését:

- 4 db „Megállni tilos” tábla (60. ábraszámú tábla) az Eszterházy utcára:

* Kabay János utca – Eszterházy utca kereszteződésébe
* Eszterházy utcán az első társasháztól kivezető kereszteződésbe
* Eszterházy utca - Eszterházy utca zsákutcájának (garázssor) kereszteződésébe
* Eszterházy utca - Eszterházy zsákutca kereszteződésébe

**3.** Elrendeli a zsákutcákat jelző tájékoztatást adó táblákat (106. ábraszámú tábla) az alábbi helyeken:

* Eszterházy utca - Eszterházy zsákutca kereszteződésébe
* Kelp Ilona utca – Kabay János utca kereszteződésébe
* Kelp Ilona utca – Kelp Ilona zsákutca kereszteződésébe

**4.** Elrendeli 1 db „ÁLLJ! Elsőbbségadás kötelező” tábla (11. ábraszámú tábla) kihelyezését a Gyár utca – Óvodát/Bölcsődét kiszolgáló utca kereszteződésébe.

**5.** Felkéri a polgármestert, hogy a forgalomszabályozó eszközök megrendeléséről és azok kihelyezéséről gondoskodjon.

**6.** Felkéri a polgármestert, hogy keresse meg a Magyar Közút Nonprofit Zrt. Szabolcs-Szatmár-Bereg Vármegyei Igazgatóságát (4400 Nyíregyháza, Búza tér 20.) azzal, hogy tegye meg a szükséges intézkedést a Tiszavasvári Kabay János utca 25. sz. alatti társasház és volt könyvtár előtti közterületen történ parkolás megszüntetése érdekében.

**Határidő:** 1.-4. és 6. pont azonnal

5. pont 2025. június 30.

**Felelős:** Balázsi Csilla

polgármester

**Balázsi Csilla Dr. Kovács János**

**Polgármester Jegyző**